RÁMCOVÁ DOHODA 
uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov a  zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ako výsledok verejného obstarávania postupom zadávania zákazky verejnou súťažou
(ďalej len „Dohoda“)

Článok I
Účastníci dohody 

    Všeobecná zdravotná poisťovňa, a.s.	
    Sídlo:			Panónska cesta 2, 851 04 Bratislava - mestská časť Petržalka 
    Zastúpená:	PhDr. Ľubica Hlinková, MPH, predsedníčka predstavenstva
	Ing. Milan Horváth, podpredseda predstavenstva
    IČO:                                   35 937 874
    IČ DPH:			SK 2022027040
    Zapísaná:			v Obchodnom registri Okresného súdu Bratislava I, 
oddiel Sa, vložka číslo: 3602/B
    IBAN:			SK76 8180 0000 0070 0018 2387
    SWIFT/BIC kód:		SPSRSKBA
    (ďalej len „poisťovňa“)
a

Sídlo: 			
Zastúpený : 		
IČO: 			
IČ DPH: 			
Zapísaný: 			
IBAN: 			
SWIFT/BIC kód: 		

(ďalej len „dodávateľ“)
(poisťovňa a dodávateľ spolu ďalej ako „účastníci dohody“)

uzatvárajú

v súlade so zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, zákonom č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, zákonom č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, zákonom č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, zákonom č. 580/2004  Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov, zákonom č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov, Obchodným zákonníkom v znení neskorších predpisov, zákonom č. 18/1996 Z. z. o cenách v znení neskorších predpisov a vyhláškou MZ SR č. 365/2009 Z. z. o liekoch a zdravotníckych pomôckach, ktoré môže obstarať zdravotná poisťovňa, túto Dohodu.

Článok II
Predmet dohody

1.	Predmetom tejto Dohody je záväzok dodávateľa dodávať pre poskytovateľov zdravotnej starostlivosti lieky ATC skupiny L01XX52 Venetoklax,  tbl flm 14 (7x2)x10 mg (blis.PVC/PE/PCTFE/Al-jednotl.dávka) (účastník doplní názov lieku),  tbl flm 7 (7x1)x50 mg (blis.PVC/PE/PCTFE/Al-jednotl.dávka) (účastník doplní názov lieku),  tbl flm 7 (7x1)x100 mg (blis.PVC/PE/PCTFE/Al-jednotl.dávka) (účastník doplní názov lieku),  tbl flm 14 (7x2)x100 mg (blis.PVC/PE/PCTFE/Al-jednotl.dávka) (účastník doplní názov lieku) a  tbl flm 112 (4x28)x100 mg (blis.PVC/PE/PCTFE/Al-jednotl.dávka) (účastník doplní názov lieku) podľa Prílohy č. 1 tejto Dohody a distribuovať ich do miest špecifikovaných v Prílohe č. 2 tejto Dohody a záväzok poisťovne za lieky dodané a distribuované v súlade s touto Dohodou zaplatiť dohodnutú úhradu, a to počas doby platnosti a účinnosti tejto Dohody. 
2.	Predpokladaný objem dodaných liekov podľa tejto Dohody je 80 balení tbl flm 14 (7x2)x10 mg (blis.PVC/PE/PCTFE/Al-jednotl.dávka) (účastník doplní názov lieku), 80 balení tbl flm 7 (7x1)x50 mg (blis.PVC/PE/PCTFE/Al-jednotl.dávka) (účastník doplní názov lieku), 80 balení tbl flm 7 (7x1)x100 mg (blis.PVC/PE/PCTFE/Al-jednotl.dávka) (účastník doplní názov lieku), 80 balení tbl flm 14 (7x2)x100 mg (blis.PVC/PE/PCTFE/Al-jednotl.dávka) (účastník doplní názov lieku) a 1 000 balení tbl flm 112 (4x28)x100 mg (blis.PVC/PE/PCTFE/Al-jednotl.dávka) (účastník doplní názov lieku),v počte podľa aktuálneho stavu liečených a nových poistencov, a to počas doby platnosti tejto Dohody.
3.	Konkrétne množstvá liekov budú predmetom písomne, na základe tejto Dohody uzavretých Čiastkových kúpnych zmlúv (ďalej len „ČKZ"), podľa potrieb poskytovateľov zdravotnej starostlivosti. Jednotlivé ČKZ budú dohodnuté na obdobie príslušného kalendárneho roka, alebo na iné obdobie uvedené v ČKZ. Účastníci dohody sa v ČKZ môžu dohodnúť na dodávaní iného ako predpokladaného objemu liekov podľa bodu 2, pričom finančný objem dohodnutý vo všetkých ČKZ nesmie prekročiť celkový predpokladaný finančný objem podľa článku IV bod 1 tejto Dohody.
4.	Lieky musia byť z požadovanej terapeutickej skupiny liekov a zaradené do kategorizačného zoznamu liekov (platný Zoznam kategorizovaných liekov) v príslušnej požadovanej kategórii podľa právnych predpisov platných na území Slovenskej republiky.
5.	Dodávateľ sa zaväzuje dodať liek s exspiračnou dobou nie kratšou ako 12 mesiacov odo dňa jeho dodania.

Článok III
Dodacie podmienky 

1.	Dodávateľ sa zaväzuje dodávať lieky s účinnou látkou ATC skupiny L01XX52 Venetoklax podľa klasifikácie liekov zaradených do kategorizačného zoznamu liekov platného na území Slovenskej republiky a podľa množstva požadovaného poisťovňou počas celého obdobia platnosti a účinnosti tejto Dohody.
2.	Konkrétne podmienky dodania liekov, ako je stanovenie presného množstva, miesta dodania a iných podmienok potrebných pre riadne a včasné plnenie predmetu tejto Dohody, sú určené v jednotlivých prílohách tejto Dohody. 
3.	Dodávateľ je povinný zabezpečiť, že:
a)	lieky nebudú mať vady ako napr. poškodený obal,
b)	pri ich distribúcii a dodaní budú dodržiavané podmienky skladovania určené výrobcom, 
c)	lieky bude uchovávať pri teplote určenej výrobcom v platnom SPC alebo príbalovej informácii, 
d)	každé balenie lieku musí byť trvalo a neodstrániteľne označené na vonkajšom obale lieku skratkou obchodného mena poisťovne v tvare „VšZP“, a to tak, aby boli zachované údaje, ktoré musí obsahovať vonkajší obal humánneho lieku podľa § 61 ods. 1 zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov.
4.	Dodávateľ je povinný dodať lieky v dohodnutých cenách podľa ČKZ a distribuovať lieky na distribučné miesta definované v Prílohe č. 2 tejto Dohody v pracovných dňoch v čase od 7.00 hod. do 15.30 hod. Distribučné miesta sa môžu počas trvania tejto Dohody meniť, o čom je poisťovňa povinná informovať dodávateľa ihneď, ako sa o takejto zmene dozvie, najneskôr do 3 pracovných dní.
5.	Dodávateľ je povinný vykazovať dodávku liekov v zmysle dátového rozhrania podľa Prílohy č. 4 tejto Dohody.
6.	Lieky budú nakupované čiastkovými odbermi zo strany poisťovne priebežne, vždy podľa aktuálnych potrieb poskytovateľa zdravotnej starostlivosti.
7.	Dodávateľ sa zaväzuje dodať lieky na miesto určenia uvedené v objednávkach, ktoré nadväzujú na uzatvorenú ČKZ, a to v lehote do 3 pracovných dní odo dňa prijatia týchto objednávok.
8.	Dodávateľ sa zaväzuje v prípade uplynutia exspiračnej doby lieku pred jeho použitím, nahradiť tento na základe písomnej alebo elektronickej žiadosti príslušného poskytovateľa zdravotnej starostlivosti, v lehote do 14 dní od obdržania žiadosti, liekom s exspiračnou dobou minimálne 12 mesiacov, a to na vlastné náklady, len v prípade, ak dodávateľ dodal liek s exspiráciou kratšou ako 12 mesiacov v čase dodávky.
9.	Ak dodávateľ v dôsledku dôveryhodne preukázaného omeškania na strane výrobcu dodá liek do 15 kalendárnych dní po termíne dohodnutom v tejto Dohode, bude poisťovňa považovať dodávku za dodanú včas.

Článok IV
Cena

1.	Cena za predmet Dohody je dohodnutá v súlade s § 3 ods. 1 zákona NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov. Celková maximálna cena za predmet Dohody nesmie presiahnuť sumu ................. eur bez DPH. Poisťovňa nie je povinná vyčerpať celkovú maximálnu cenu za predmet Dohody.
2.	Jednotková cena lieku pri každej dodávke liekov nesmie byť vyššia ako 73,70 % maximálnej výšky úhrady zdravotnej poisťovne (ÚZP) za 1 balenie lieku v eurách bez DPH podľa platného Zoznamu kategorizovaných liekov v čase dodania lieku a súčasne jednotková cena lieku musí byť pri každej dodávke liekov nižšia ako úradne určená cena v eurách bez DPH podľa platného Zoznamu liekov s úradne určenou cenou platného v čase dodania liekov. Cena lieku je stanovená vrátane všetkých nákladov spojených s dodávkou a distribúciou liekov. DPH bude fakturovaná podľa právnych predpisov platných v čase poskytnutia zdaniteľného plnenia. Cena lieku súčasne nesmie prekročiť jednotkovú cenu lieku v eurách stanovenú na základe výsledku verejného obstarávania a uvedenú v Prílohe č. 3 tejto Dohody. 
3.	Cena lieku za jedno  balenie  bez DPH je stanovená ako cena maximálna. 
4.	Poisťovňa je oprávnená u dodávateľa iniciovať rokovanie o znížení dohodnutej ceny lieku bez DPH vždy, ak sa zníži úradne určená cena lieku bez DPH a úhrada zdravotnej poisťovne za dodaný liek bez DPH v zmysle platných právnych predpisov (Zoznam úradne určených cien a Zoznam kategorizovaných liekov) oproti cene lieku dohodnutej v tejto Dohode.  
5.	V prípade, že poisťovňa schváli individuálnu úhradu lieku pre poistenca v súlade s § 88 ods. 7 písm. h) a § 88 ods. 8 písm. b) zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov (ďalej len „zákon č. 363/2011 Z. z“) účastníci tejto Dohody sa dohodli na jednotkovej cene takto individuálne schváleného a vydaného lieku bez DPH, ktorá nesmie presiahnuť 65 % maximálnej výšky úhrady zdravotnej poisťovne (ÚZP), ustanovenie § 88 odseku 11 a 12 zákona č. 363/2011 Z. z. sa nepoužije. 
6.	V prípade, ak sa po uzatvorení tejto Dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je predmet tejto Dohody a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto Dohody je viac ako 5% v neprospech ceny podľa tejto Dohody, zaväzuje sa dodávateľ poskytnúť poisťovni pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Dohody a nižšou cenou.  
7.	Dodávateľ sa zaväzuje dodať lieky pre všetkých poistencov poisťovne, ktorí začnú liečbu liekmi odo dňa platnosti a účinnosti tejto Dohody, počas prvých dvoch mesiacov liečby  v  cene 0,01 eur bez DPH. 

Článok V
Platobné podmienky

1.	Poisťovňa neposkytuje dodávateľovi žiadne preddavky. 
2.	Dodávateľ je povinný vystaviť poisťovni faktúru za zúčtovacie obdobie, ktorým je príslušný kalendárny mesiac, kedy bola realizovaná dodávka liekov, a to do 14 dní po skončení zúčtovacieho obdobia a na základe skutočne dodaného druhu a množstva liekov za všetkých poskytovateľov zdravotnej a lekárenskej starostlivosti.
3.	Dodávateľ je povinný využívať ePobočku – typ eSlužby: „Dodávateľ liekov“ – na prijímanie a zasielanie dokladov, vrátane faktúr, súvisiacich s plnením predmetu tejto Dohody. Postup pre typ eSlužby: „Dodávateľ liekov“, je uvedený v module ePobočky a na internetovej stránke www.vszp.sk.
4.	Dodávateľom predložená faktúra prostredníctvom ePobočky – typ eSlužby: „Dodávateľ liekov“  musí obsahovať náležitosti podľa § 71 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Musí obsahovať tiež sadzbu a sumu DPH, pokiaľ dodávateľ je platiteľom DPH na území Slovenskej republiky.
5.	Povinnou prílohou faktúry sú scany vecne príslušných dodacích listov potvrdené nemocničnou alebo verejnou lekárňou a elektronická dávka v dátovom rozhraní podľa Prílohy č. 4 tejto Dohody.
6.	Dodané lieky budú označované vo faktúrach číselným kódom liečiva, ktorý mu bol pridelený Štátnym ústavom pre kontrolu liečiv, názvom, liekovou formou, identifikáciou jeho počtu, cenou za jeden kus bez DPH a s DPH a cenou celkom vrátane DPH. 
7.	Splatnosť každej formálne a vecne správnej faktúry je 30 kalendárnych dní odo dňa jej  preukázateľného doručenia poisťovni.  
8.	Úhrada faktúr bude realizovaná bezhotovostne na účet dodávateľa, ktorý je uvedený v článku I tejto Dohody. Poisťovňa bude akceptovať zmenu účtu dodávateľa len na základe uzatvoreného dodatku k tejto Dohode. 
9.	Faktúra musí byť vystavená v súlade s príslušnými právnymi predpismi a touto Dohodou. V opačnom prípade má poisťovňa právo vrátiť ju elektronicky dodávateľovi na opravu, resp. doplnenie do 15 dní odo dňa jej doručenia poisťovni, pričom k uvedenému dňu prestane plynúť lehota splatnosti pôvodnej faktúry. Nová lehota splatnosti začne plynúť dňom preukázateľného doručenia opravenej, resp. doplnenej faktúry poisťovni.
10.	Dodávateľ nie je oprávnený postúpiť akékoľvek práva a pohľadávky vyplývajúce z tejto Dohody, alebo akejkoľvek ČKZ uzavretej na jej základe, na tretie osoby bez predchádzajúceho písomného súhlasu poisťovne. Právny úkon, ktorým budú práva a pohľadávky postúpené v rozpore s týmto bodom, bude neplatný.   
11.	V prípade výdaja lieku s individuálne schválenou úhradou podľa článku IV bod 5 tejto Dohody poisťovňa vystaví a doručí dodávateľovi na rozdiel medzi cenou lieku podľa Prílohy č. 3 tejto Dohody, resp. cenou lieku podľa ČKZ a cenou lieku dohodnutou podľa článku lV bod 5 tejto Dohody výzvu na vystavenie opravného dokladu. Výzva na vystavenie opravného dokladu k lieku s individuálne schválenou úhradou podľa článku IV bod 5 tejto Dohody bude obsahovať: názov a kód lieku, počet poistencov, ktorým bol liek vydaný, počet vydaných a vykázaných balení liekov poskytovateľmi zdravotnej starostlivosti za príslušný kalendárny mesiac, rozdiel medzi cenou lieku podľa Prílohy č. 3 tejto Dohody, resp. cenou lieku podľa ČKZ a cenou lieku dohodnutou podľa článku lV bod 5 tejto Dohody v príslušnom kalendárnom mesiaci. Výzvu podľa tohto bodu môže poisťovňa vystaviť kedykoľvek počas platnosti a účinnosti tejto Dohody, ako aj po skončení platnosti a účinnosti tejto Dohody. Výzva môže byť vystavená aj na viac mesiacov, pričom poisťovňa uvedie údaje na každý mesiac samostatne. Na základe doručenej výzvy na vystavenie opravného dokladu dodávateľ vystaví faktúru – opravný doklad na opravu základu dane v zmysle § 25 ods. 1 zákona č. 222/2004 Z. z. v platnom znení do 15 dní od konca kalendárneho mesiaca, v ktorom mu bola doručená výzva a bezodkladne ju doručí poisťovni. Faktúra - opravný doklad musí byť vystavený v súlade s príslušnými právnymi predpismi a touto Dohodou. Splatnosť faktúry - opravného dokladu vystaveného dodávateľom  je 30 kalendárnych dní odo dňa jeho doručenia poisťovni. 
12.	V prípade, ak poisťovni nebude na základe výzvy na vystavenie opravného dokladu v  stanovenej lehote vystavená a doručená faktúra – opravný doklad podľa článku V bod 11 tejto Dohody, poisťovňa si rozdiel medzi cenou lieku podľa Prílohy č. 3 tejto Dohody, resp. cenou lieku podľa ČKZ, a cenou lieku dohodnutou podľa článku lV bod 5 tejto Dohody uvedený vo  výzve na vystavenie opravného dokladu, započíta v zmysle článku V bod 13.
13.	Poisťovňa je oprávnená jednostranne započítať svoje pohľadávky, ktoré jej vznikli voči dodávateľovi z dôvodu ručenia podľa § 69b zákona č. 222/2004 Z. z. alebo z inej Rámcovej Dohody, z faktúry - opravného dokladu vystaveného dodávateľom, z výzvy na vystavenie opravného dokladu podľa článku V bod 11 tejto Dohody alebo dlžného poistného na zdravotné poistenie, ktoré je povinný dodávateľ zaplatiť poisťovni ako zdravotnej poisťovni. 
14.	Dodávateľ nie je oprávnený bez súhlasu poisťovne jednostranne započítať akékoľvek svoje pohľadávky voči poisťovni s pohľadávkami poisťovne vyplývajúcimi z tejto Dohody.

Článok VI
Sankcie

1.	Dodávateľ má nárok, v prípade omeškania poisťovne s úhradou faktúry, uplatniť si úrok z omeškania podľa Obchodného zákonníka. 
2.	Dodávateľ zaplatí poisťovni zmluvnú pokutu vo výške 10% z ceny nedodaných, resp. oneskorene dodaných liekov s DPH, za každý deň omeškania so splnením povinnosti dodania liekov. Poisťovňa nemôže uplatniť zmluvnú pokutu v prípade prekážok plnenia zásahom „vyššej moci“ alebo znemožnenia dodávky prekážkami na strane výrobcu za omeškanie v zmysle článku lll bod 9 tejto Dohody alebo zásahom Štátneho ústavu pre kontrolu liečiv, ktorý rozhoduje o prepustení šarží biologických liekov pre použitie v SR.
3.	Dodávateľ zaplatí poisťovni zmluvnú pokutu vo výške 5% z fakturovanej sumy s DPH za dodávku liekov, pri ktorej došlo k porušeniu povinností uvedených v článku V bod 2 tejto Dohody. 
4.	Dodávateľ zaplatí poisťovni zmluvnú pokutu vo výške 10% z fakturovanej sumy s DPH za dodávku liekov, ktoré čo i len čiastočne nespĺňali akékoľvek dodacie podmienky uvedené v článku II bod 5 alebo článku III bod 3 tejto Dohody.
5.	V prípade, že si poisťovňa uplatní zmluvnú pokutu na základe bodu 2, 3 a/alebo  4, vystaví dodávateľovi faktúru. Splatnosť faktúry je 30 dní od dňa jej preukázateľného doručenia dodávateľovi. 
6.	Dodávateľ zaplatí poisťovni zmluvnú pokutu vo výške 20% z celkovej maximálnej ceny za predmet Dohody (článok IV bod 1 tejto Dohody) v prípade nesplnenia povinnosti dodávateľa  uvedenej v článku VII bod 5 tejto Dohody. Poisťovňa je oprávnená predmetnú zmluvnú pokutu vo výške 20% účtovať dodávateľovi aj po splnení predmetu Dohody, ak dodatočne zistí, že dodávateľ porušil dohodnutý záväzok podľa článku VII bod 5 tejto Dohody.  
7.	Zaplatením zmluvnej pokuty sa dodávateľ nezbavuje zodpovednosti za spôsobenú škodu poisťovni. Dodávateľ je povinný bezodkladne nahradiť poisťovni celú škodu, ktorá jej vznikla porušením povinností dodávateľa.
8.	Poisťovňa má právo na náhradu škody, ktorá jej preukázateľne vznikla nesplnením vlastnej daňovej povinnosti dodávateľa, platcu DPH, v zmysle § 78 zákona č. 222/2004 Z. z. a následne uplatnením ručenia za daň voči poisťovni v zmysle § 69b tohto zákona. Poisťovňa má zároveň právo uplatniť u dodávateľa i trovy konania, ktoré jej vzniknú v konaní podľa § 69b zákona č. 222/2004 Z. z., s príslušným daňovým úradom.
9.	V prípade, že nie je splnená povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“) alebo ak je  dodávateľ v omeškaní so splnením povinnosti podľa § 10 ods. 2 tretej vety tohto zákona, nie je poisťovňa v omeškaní, ak z tohto dôvodu neplní, čo jej ukladá táto Dohoda alebo ČKZ.
10.	Ak poisťovňa nevyužije zákonné právo v prípadoch uvedených v zákone č. 315/2016 Z. z.  a to odstúpiť od Dohody v zmysle § 15 ods. 1 zákona č. 315/2016 Z. z.,  má poisťovňa právo na zaplatenie zmluvnej pokuty od dodávateľa vo výške  0,05%  z celkovej maximálnej ceny za predmet tejto Dohody (článok IV bod 1. tejto Dohody).

Článok VII
Ostatné ustanovenia

1.	V období platnosti Dohody je poisťovňa oprávnená upraviť predpokladané množstvo liekov, a to v nadväznosti na výšku finančných zdrojov, ktoré nesmú presiahnuť sumu uvedenú v článku lV bod 1, ako aj v nadväznosti na aktuálnu potrebu poskytovateľov zdravotnej starostlivosti.
2.	ČKZ a písomné objednávky nemôžu byť v rozpore s ustanoveniami tejto Dohody. V prípade ich rozporu majú ustanovenia tejto Dohody prednosť pred ustanoveniami ČKZ a písomnými objednávkami.
3.	Akékoľvek zmeny, týkajúce sa identifikácie niektorého z účastníkov dohody, sa dotknutá strana zaväzuje písomne oznámiť bez zbytočného odkladu druhej strane.
4.	Dodávateľ je oprávnený plniť predmet tejto Dohody aj prostredníctvom subdodávateľov, ktorí musia spĺňať podmienky pre plnenie predmetu Dohody, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), v súlade s  § 41 zákona  o verejnom obstarávaní. V prípade plnenia predmetu Dohody prostredníctvom subdodávateľov zodpovedá dodávateľ poisťovni tak, ako keby plnil predmet Dohody sám. Poisťovňa je oprávnená od tejto Dohody odstúpiť, ak zistí, že dodávateľ zabezpečuje plnenie predmetu tejto Dohody prostredníctvom subdodávateľa, ktorý nespĺňa podmienky podľa § 41 zákona  o verejnom obstarávaní, čím nie je dotknutý nárok poisťovne na náhradu škody z tohto dôvodu vzniknutej. Zoznam subdodávateľov je uvedený v Prílohe č.7 tejto Dohody.
5.	V prípade, že niektorý zo subdodávateľov nie je v okamihu podpísania tejto Dohody známy a vstúpi do procesu v priebehu plnenia predmetu tejto Dohody, resp. sa zmení niektorý zo subdodávateľov počas plnenia tejto Dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto Dohode. O každej zmene subdodávateľa je dodávateľ povinný za účelom vypracovania dodatku k tejto Dohode bezodkladne – najneskôr 7 kalendárnych dní pred účinnosťou takejto zmeny – písomne informovať poisťovňu, pričom je povinný zároveň predložiť poisťovni čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto Dohody.         
  
Článok VIII
Zánik Dohody

1.	Dohoda zaniká uplynutím času, na ktorý bola uzavretá alebo naplnením dohodnutého finančného objemu, podľa toho, ktorá z uvedených skutočností nastane skôr. 
2.	Dohodu je možné ukončiť: 
a) 	písomnou dohodou účastníkov dohody,
b) 	odstúpením,
c) 	výpoveďou.	
3.	Od tejto Dohody možno odstúpiť, mimo prípadov uvedených v tejto dohode, aj v súlade s ustanovením § 344 a nasl. Obchodného zákonníka. Odstúpenie od tejto Dohody musí byť druhému účastníkovi dohody písomne oznámené.
4.	Dodávateľ je oprávnený odstúpiť od tejto Dohody aj v prípade, ak poisťovňa nezaplatí cenu za dodané lieky v lehote do 90 dní po uplynutí dohodnutej lehoty splatnosti faktúry.
5.	Poisťovňa je oprávnená odstúpiť od tejto Dohody aj v prípade, ak dodávateľ nedodá lieky ani do 20 pracovných dní od uplynutia lehoty na dodanie liekov stanovenej v článku  lll bod 7 tejto Dohody.
6.	K automatickému (bez potreby vykonania akéhokoľvek právneho úkonu smerujúcemu k ukončeniu) a okamžitému ukončeniu tejto Dohody dôjde v prípadoch:
a)	ak dodávateľ nie je schopný dodať lieky za cenu podľa článku IV tejto Dohody,
b)	právoplatného zrušenia povolenia dodávateľa na zaobchádzanie s liekmi a so zdravotníckymi pomôckami,
c)	právoplatného ukončenia registrácie lieku,
d)	zániku právnickej osoby dodávateľa.
7.	Účinky odstúpenia od tejto Dohody nastávajú momentom doručenia písomného odstúpenia druhej strane. 
8.	Túto Dohodu môže vypovedať každý z účastníkov dohody aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola doručená písomná výpoveď druhému účastníkovi dohody. 
9.	Poisťovňa má právo odstúpiť od tejto Dohody: 
a)	dňom právoplatného rozhodnutia registrujúceho orgánu o výmaze dodávateľa z registra partnerov verejného sektora podľa § 12 zákona č. 315/2016 Z. z.,
b)	dňom právoplatného rozhodnutia registrujúceho orgánu o uložení pokuty dodávateľovi podľa § 13 zákona č. 315/2016 Z. z., 
c)	ak je dodávateľ viac ako 30 dní v omeškaní so zápisom novej oprávnenej osoby v zmysle § 10 ods. 2 tretia veta zákona č. 315/2016 Z. z.  
d)	ak subdodávatelia alebo subdodávatelia podľa osobitného predpisu, ktorí majú  povinnosť zapisovať sa do registra verejného sektora, nie sú zapísaní v registri partnerov verejného sektora.
10.	Poisťovňa je oprávnená od Dohody odstúpiť aj v prípade, ak sa účastníci dohody v lehote  do 30 dní od doručenia písomnej výzvy poisťovne na zníženie ceny lieku nedohodnú na znížení ceny lieku v zmysle článku IV bod 4 Dohody, ako aj v prípade nedodržania záväzku dodávateľa uvedeného v článku lV bod 6. 
11.	Poisťovňa je oprávnená od Dohody odstúpiť, ak dodávateľovi bol uložený jeden, alebo viacero trestov, uvedených v § 10 zák. č. 91/2016 Z.z. o trestnej zodpovednosti právnických osôb. 

Článok IX
Dôvernosť Dohody a ostatných údajov

1.	Účastníci Dohody sa vzájomne zaväzujú, že zachovajú mlčanlivosť o všetkých informáciách akejkoľvek povahy, s ktorými sa oboznámia v rámci plnenia tejto Dohody a zaväzujú sa, že zaistia dodržiavanie tohto záväzku svojimi zamestnancami, príp. subdodávateľmi. 
2.	Ak dodávateľ využije na plnenia predmetu Dohody subdodávateľov, je povinný uviesť týchto subdodávateľov v Prílohe č. 7 tejto Dohody. V prípade, že niektorý zo subdodávateľov nie je v okamihu podpísania Dohody známy a vstúpi do procesu v priebehu plnenia predmetu Dohody, resp. sa zmení niektorý zo subdodávateľov počas realizácie Dohody, musí byť tento subdodávateľ odsúhlasený účastníkmi Dohody formou písomného dodatku k Dohode.
3.	Účastníci Dohody sa zaväzujú zachovávať povinnosť mlčanlivosti stanovenú v tejto Dohode ešte počas troch rokov po jej ukončení, nehľadiac na dôvod jej ukončenia. Tým nie sú dotknuté ustanovenia zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Článok X
Osobitné protikorupčné ustanovenia

1.	Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2.	Každý účastník dohody sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto Dohody.
3.	Každý účastník dohody sa zaväzuje bezodkladne informovať druhého účastníka dohody, pokiaľ si bude vedomý alebo bude mať konkrétne podozrenie na korupciu pri dojednávaní, uzatváraní alebo pri plnení tejto Dohody.
4. 	V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Dohody je poskytnutý účastníkovi dohody alebo zástupcovi účastníka dohody v rozpore s týmto článkom Dohody, môže účastník dohody od tejto Dohody odstúpiť.

Článok Xl
Záverečné ustanovenia

1.	Táto Dohoda sa uzatvára na dobu určitú, a to na dobu 24 mesiacov odo dňa jej podpisu obidvomi účastníkmi dohody.
2.	Pokiaľ v tejto Dohode nebolo dohodnuté inak, vzájomné vzťahy účastníkov dohody sa riadia ustanoveniami Obchodného zákonníka, subsidiárne ustanoveniami Občianskeho zákonníka a príslušnými právnymi predpismi Slovenskej republiky. 
3.	Účastníci dohody sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto Dohody sa budú riadiť právnym poriadkom platným na území Slovenskej republiky a na riešenie prípadných sporov je príslušný slovenský súd.
4.	Zmeny a doplnky k tejto Dohode je možné robiť len písomnými dodatkami, podpísanými oprávnenými zástupcami účastníkov dohody, ktoré budú jej neoddeliteľnou súčasťou a ktoré musia byť v súlade s § 18 zákona č. 343/2015 Z. z. o verejnom obstarávaní. 
5.	Táto Dohoda je vyhotovená v piatich rovnopisoch, z ktorých každý má platnosť originálu          a z ktorých tri obdrží poisťovňa a dva dodávateľ. 
6.	Táto Dohoda nadobúda platnosť a účinnosť dňom jej podpisu oprávnenými zástupcami účastníkov dohody. 
7.	Účastníci dohody svojimi podpismi potvrdzujú, že táto Dohoda bola podpísaná slobodne a vážne, nie v tiesni, že účastníci dohody porozumeli jej obsahu a že s ním súhlasia.
8.	Účastníci dohody sa dohodli, že písomnosti týkajúce sa tejto Dohody sa doručujú osobne, poštou alebo kuriérskou službou. Písomnosti doručované poštou a kuriérskou službou sa doručujú na adresu sídla Účastníkov dohody uvedenú v Čl. I tejto zmluvy. Každý z Účastníkov dohody je povinný písomne informovať druhého Účastníka dohody o akejkoľvek zmene adresy alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa o zásielke adresát nedozvedel. 

Prílohy: 
Príloha č. 1 Zoznam centrálne nakupovaných liekov
Príloha č. 2 Zoznam distribučných miest a ich identifikačných údajov
Príloha č. 3 Cena centrálne nakupovaných liekov
Príloha č. 4 Dátové rozhranie pre distribútorov liekov zabezpečených centrálnym nákupom VšZP
Príloha č. 5 Povolenie na zaobchádzanie s liekmi a so zdravotníckymi pomôckami vydané MZ SR 
Príloha č. 6 Výpis z obchodného registra   
Príloha č. 7 Zoznam subdodávateľov  

Poisťovňa 	Dodávateľ

V Bratislave dňa 	V ............................ dňa 

.........................................................	..........................................................
PhDr. Ľubica Hlinková, MPH 					
predsedníčka predstavenstva	
Všeobecná zdravotná poisťovňa, a.s. 	

........................................................ 	..........................................................
Ing. Milan Horváth 	
podpredseda predstavenstva 	
Všeobecná zdravotná poisťovňa, a.s. 	

Príloha č. 1

Zoznam centrálne nakupovaných liekov  
(uchádzač doplní názov a kód lieku)
Kód lieku	Názov lieku	
	tbl flm 14 (7x2)x10 mg (blis.PVC/PE/PCTFE/Al-jednotl.dávka)	
	tbl flm 7 (7x1)x50 mg (blis.PVC/PE/PCTFE/Al-jednotl.dávka)	
	tbl flm 7 (7x1)x100 mg (blis.PVC/PE/PCTFE/Al-jednotl.dávka)	
	tbl flm 14 (7x2)x100 mg (blis.PVC/PE/PCTFE/Al-jednotl.dávka)	
	tbl flm 112 (4x28)x100 mg (blis.PVC/PE/PCTFE/Al-jednotl.dávka)	

		

Poisťovňa 	Dodávateľ

V Bratislave dňa 	V ............................ dňa 

.........................................................	..........................................................
PhDr. Ľubica Hlinková, MPH 					
predsedníčka predstavenstva	
Všeobecná zdravotná poisťovňa, a.s. 	

........................................................ 	..........................................................
Ing. Milan Horváth 	
podpredseda predstavenstva 	
Všeobecná zdravotná poisťovňa, a.s. 

Príloha č.2

Zoznam distribučných miest a ich identifikačných údajov

Miesto dodávky 
 	Názov PZS	Názov lekárne	IČO
PZS	Kód amb.
cieľového
PZS	
Bratislava
	UN Bratislava pracovisko Ružinov	Nemocničná lekáreň, pracovisko Ružinov, Ružinovská 6	31813861	P407076101	
Bratislava	UN Bratislava pracovisko Staré mesto	Nemocničná lekáreň, pracovisko Staré Mesto, Mickiewiczova 13	31813861	P407076104	
Bratislava	UN Bratislava pracovisko Kramáre	Nemocničná lekáreň, pracovisko Kramáre, Limbova 5	31813861	P407076103	
Banská Bystrica	FNsP F.D.Roosvelta Banská Bystrica	Nemocnič.lekáreň
 FNsP FDR
 
975 17 Banská Bystrica	00165549	N422312101	
Košice	UN L.Pasteura Košice	Nemocničná lekáreň, Rastislavova 43, 041 90 Košice	00606707	P770174301	
Prešov	FNsP J.A.Reimana Prešov	Nemocničná lekáreň, Hollého 14, 
081 81 Prešov	00610577	N330674701	
Ružomberok	Ústredná vojenská nemocnica Ružomberok	Nemocničná lekáreň, Generála Miloša Vesela 21, 034 26 Ružomberok	31936415	P911513401	
Martin	Univerzitná nemocnica Martin	Nemocničná lekáreň , MFN Martin, 
Kollárova 2,036 59 Martin	00365327	P388112601	
Nitra	Fakultná nemocnica Nitra	Nemocničná lekáreň,Fakultná nemocnica Nitra, Špitálska 6, 
950 01 Nitra	17336007	P856870601	
Trnava	Fakultná nemocnica Trnava	
Nemocničná lekáreň 
A. Žarnova 11, 917 75 Trnava	00610381	P209791101	
Trenčín	Fakultná nemocnica Trenčín	Nemocničná lekáreň 
Legionárska  28, 911 71 Trenčín	00610470	P423831001	
Bratislava	Národný ústav detských chorôb, Bratislava	Nemocničná lekáreň 
Limbová 1, 833 50 Bratislava	00607231	P430596101	
Bratislava	Nemocnica sv. Michala, a.s. 811 08 Bratislava	Nemocničná lekáreň, Satinského 1
811 08 Bratislava	44570783	P368456101	
Košice	Detská FN Košice	Trieda SNP 1, 040 11  Košice	00606715	P894834301	

1.	Zoznam môže byť doplnený v priebehu plnenia tejto dohody o ďalších poskytovateľov zdravotnej starostlivosti na základe aktuálneho Zoznamu kategorizovaných liekov. 
2.	Účastníci dohody sa dohodli, že distribúcia lieku bude vykonaná na základe požiadavky zo strany poskytovateľa zdravotnej starostlivosti.

3.	Adresa príslušnej lekárne, cez ktorú bude centrálny nákup liekov realizovaný, bude doplnená na objednávke.    

Poisťovňa 	Dodávateľ

V Bratislave dňa 	V ............................ dňa 

.........................................................	..........................................................
PhDr. Ľubica Hlinková, MPH 					
predsedníčka predstavenstva	
Všeobecná zdravotná poisťovňa, a.s. 	

........................................................ 	..........................................................
Ing. Milan Horváth 	
podpredseda predstavenstva 	
Všeobecná zdravotná poisťovňa, a.s. 	

Príloha č. 3

Cena centrálne nakupovaných liekov
(uchádzač doplní názov a kód lieku)
Kód lieku	Opis lieku 	Dohodnutá cena bez DPH v eur za 
1 balenie	Dohodnutá cena vrátane 10% DPH v eur za 
1 balenie	
	tbl flm 14 (7x2)x10 mg (blis.PVC/PE/PCTFE/Al-jednotl.dávka)			
	tbl flm 7 (7x1)x50 mg (blis.PVC/PE/PCTFE/Al-jednotl.dávka)			
	tbl flm 7 (7x1)x100 mg (blis.PVC/PE/PCTFE/Al-jednotl.dávka)			
	tbl flm 14 (7x2)x100 mg (blis.PVC/PE/PCTFE/Al-jednotl.dávka)			
	tbl flm 112 (4x28)x100 mg (blis.PVC/PE/PCTFE/Al-jednotl.dávka)			

							        

Poisťovňa 	Dodávateľ

V Bratislave dňa 	V ............................ dňa 

.........................................................	..........................................................
PhDr. Ľubica Hlinková, MPH 				      
predsedníčka predstavenstva	
Všeobecná zdravotná poisťovňa, a.s. 	

........................................................ 	..........................................................
Ing. Milan Horváth 	
podpredseda predstavenstva 	
Všeobecná zdravotná poisťovňa, a.s. 	

Príloha č. 4
Dátové rozhranie 989
 pre dodávateľov produktov nakupovaných centrálne VŠZP pre PZS

Typ dávky: 989

Predkladá: distribútor (dodávateľ) produktov --> Všeobecnej zdravotnej poisťovni

Obsah dávky: identifikácia dávky
                         záhlavie dávky
		  vety tela dávky
Početnosť: 
V jednej dávke je jeden rozvoz produktov v jednom mesiaci jednému PZS. Ak je v jednom mesiaci rozvoz produktov pre jedného PZS viackrát, každý rozvoz je uvedený v samostatnej dávke.

Identifikácia dávky:
Obsah:
1.	 CHARAKTER DÁVKY 	 p 	 char 	 1 	
2.	 TYP DÁVKY 	 p 	 int 	 3-3 	
3.	 IČO ODOSIELATEĽA DÁVKY 	 p 	char	 8 	
4.	 DÁTUM ODOSLANIA DÁVKY 	 p 	 char	 RRRRMMDD 	
5.	 ČÍSLO DÁVKY 	 p 	 int 	 6 	
6.	 POČET DOKLADOV	 p 	 int 	1-6	
7.	 POČET MÉDIÍ 	 p 	 int 	3	
8.	 ČÍSLO MÉDIA	 p 	 int 	3	
9.	 POISŤOVŇA-POBOČKA	p	 int	4	

Poznámky:
•	Charakter dávky: N -nová, O - opravná, A – aditívna
•	Typ dávky: číselný kód je špecifikovaný pri popise štruktúry každej dávky  
•	Číslo dávky: podľa poradia uvedenom na elektron. nosiči
•	Počet dokladov: počet viet tela dávky
•	Poisťovňa - pobočka: číselný kód pobočky poisťovne, ktorej je odoslaná faktúra, zvyčajne  generálne  riaditeľstvo - 2562
Záhlavie dávky je veta, ktorá obsahuje položky:
1.	ZÚČTOVACIE OBDOBIE	p	char	RRRRMM	
2.	IČO CIEĽOVÉHO PZS	p	char	8	
3.	KÓD PRACOVISKA CIEĽOVÉHO PZS	p	char	10	
4.	KÓD AMBULANCIE CIEĽOVÉHO PZS		char	12	
5.	KÓD LEKÁRA CIEĽOVÉHO PZS		Char	9	
6.	IČO LEKÁRNE	p	Char	8	
7.	KÓD LEKÁRNE		Char	12	
8.	DÁTUM PREVZATIA LIEKU V LEKÁRNI	p	Char	RRRRMMDD	
9.	ČÍSLO DODACIEHO LISTU	p	Char	1-10 	
10.	 ČÍSLO FAKTÚRY		Char	10	
11.	 ČÍSLO ZMLUVY s dodávateľom	p	Char	12 	

Poznámky:

•	IČO cieľového  PZS
•	Kód pracoviska cieľového PZS: desaťmiestny kód pracoviska PZS uvedený na objednávke
•	Kód ambulancie cieľového PZS: dvanásťmiestny kód  pridelený  poskytovateľovi ZS od ÚDZS v tvare P99999SPPYZZ, kde P99999 je identifikátor PZS. SPP je  odbornosť útvaru, Y je druh špecializovaného útvaru, ZZ je poradové číslo útvaru k príslušnej odbornosti.  
Nepovinná položka, potrebné uvádzať v špecifických prípadoch 
•	Kód lekára cieľového PZS: deväťmiestny kód pridelený ÚDZS - kód lekára, ktorý liek ordinoval.
•	IČO lekárne: Ak je produkt dodávaný do nemocničnej lekárne, je tento údaj zhodný  s údajom: IČO cieľového PZS  
•	Kód  lekárne: komentár ako pri údaji Kód ambulancie cieľového PZS.
      Nepovinná položka, potrebné uvádzať v špecifických prípadoch
•	Číslo dodacieho listu: podľa číslovania dodávateľa
•	Číslo faktúry: podľa číslovania dodávateľa

Veta tela dávky obsahuje položky: 
1.	ČÍSLO SÚHLASU RL	p	char	8	
2.	KÓD PRODUKTU	p	char	6-6	
3.	POČET BALENÍ 	p	int	1-5 	
4.	JEDNOTKOVÁ CENA	p	float	6,2 	
5.	CENA	p	float	8,2	
6. 	ŠARŽA PRODUKTU	p	char	3-15 	
7.	DÁTUM EXPIRÁCIE	p	char	RRRRMMDD	

Poznámky:

•	Číslo súhlasu RL (číslo prípadu): charakterizuje poistenca, pre ktorého je produkt  dodaný, povinná položka
•	Kód produktu: vykazuje sa číselný kód lieku vrátane rozlišovacieho znaku „C“ pre skupinu A liekov
•	Počet balení: vyjadruje počet originálnych balení, resp. počet dodaných jednotiek          (amp, mg, IU....)
•	Jednotková cena: konečná zmluvná cena VšZP vrátane DPH za jedno balenie alebo inú dohodnutú  jednotku (mg, IU, amp.) 
•	Cena: suma za celkový počet dodaných balení vrátane DPH (dohodnutých  jednotiek).

•	Dátum  exspirácie: v tvare RRRRMMDD, kde RRRR je rok, MM je mesiac, DD je deň

Pri popise položiek dávky je použitá skratka:
p	=	povinná položka	
	=	nepovinná zložka	

Poznámky:

Dodávateľ produktov zabezpečených centrálnym nákupom ZP odovzdáva mesačne zdravotnej poisťovni dávku 989 s údajmi o dodaní produktov poskytovateľom zdravotnej starostlivosti. Počet viet tela dávky predstavuje počet riadkov dodacieho listu. 

				        
Poisťovňa 	Dodávateľ

V Bratislave dňa 	V ............................ dňa 

.........................................................	..........................................................
PhDr. Ľubica Hlinková, MPH 					
predsedníčka predstavenstva	
Všeobecná zdravotná poisťovňa, a.s. 	

........................................................ 	..........................................................
Ing. Milan Horváth 	
podpredseda predstavenstva 	
Všeobecná zdravotná poisťovňa, a.s. 	

Príloha č. 7

Zoznam subdodávateľov

Obchodné meno:
Adresa sídla:

I. *Zabezpečenie predmetu Dohody budeme plniť prostredníctvom týchto subdodávateľov:

Obchodné meno subdodávateľa uvedené v Obchodnom registri:
Adresa sídla uvedené v Obchodnom registri:
IČO  subdodávateľa: 
Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH
Stručný opis zákazky, ktorá bude predmetom subdodávky:

Čestne vyhlasujem, že subdodávateľ bude v čase plnenia Dohody spĺňať podmienky účasti, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z. z. o verejnom obstarávaní.

II. *Zabezpečenie predmetu Dohody nebudeme plniť prostredníctvom subdodávateľov.

...........................................
Meno, priezvisko a funkcia oprávneného zástupcu dodávateľa
Mesto, dňa

„*“ zakrúžkovať bod I. alebo bod II.